Coba jelasin Butiran dari Gelombang hijau dalam bahasa melayu dong

Semasa pilihan raya umum Malaysia 2022, gabungan Perikatan Nasional, yang terdiri daripada PAS, Bersatu dan Parti Gerakan Rakyat Malaysia (Gerakan), memenangi 73 kerusi dalam Dewan Rakyat. Ketika ini, PAS mempunyai bilangan ahli paling ramai di Dewan Rakyat antara semua parti politik, mendahului dengan 42 ahli, manakala Parti Tindakan Demokratik (DAP) hanya menawan 40 kerusi.

Kubu pilihan raya PAS sebahagian besarnya tertumpu di sekitar kawasan luar bandar dan konservatif koridor utara dan pantai timur Semenanjung Malaysia, khususnya di negeri Kelantan, Kedah, Perlis, Terengganu dan Pahang. Mereka juga mendapat sokongan yang ketara di kawasan luar bandar Perak dan Melaka. PAS membantu gabungannya menyapu bersih negeri-negeri pantai barat laut dan timur Semenanjung Malaysia, memenangi setiap kerusi parlimen di negeri Perlis, Kelantan dan Terengganu, dan semua kecuali satu di Kedah (iaitu di Sungai Petani, dengan hanya majoriti 1,115 undi).

Pada pilihan raya negeri-negeri di Malaysia 2023 (PRN-15) yang melibatkan 6 negeri iaitu Kedah, Kelantan, Negeri Sembilan, Pulau Pinang, Selangor, Terengganu menyaksikan gabungan Perikanan Nasional memperoleh kerusi DUN terbanyak iaitu 146 kerusi DUN berbanding Pakatan Harapan yang hanya memperoleh 80 kerusi dan Barisan Nasional memperoleh 19 kerusi DUN. Di Terengganu, PN yang bertanding menggunakan logo PAS menyapu bersih kerusi DUN yang menyaksikan penolakan rakyat terhadap gabungan PH-BN.